
[bookmark: _GoBack]	ДОГОВОР ЗА СЪЗДАВАНЕ НА ДРУЖЕСТВО ПО ЗЗД	
[bookmark: _Hlk191474827],,ЕНЕРГИЙНА ОБЩНОСТ СЛЪНЧЕВА СОЛИДАРНОСТ БЯЛА – ПЛУВЕН БАСЕЙН НА ОУ „ОТЕЦ ПАИСИЙ“

Днес, ……….. в гр. Бяла, 
[bookmark: _Hlk202790684]1. ОБЩИНА БЯЛА, БУЛСТАТ 000093435, с адрес: гр. Бяла, област Варна, ул. "Андрей Премянов" №  29, представлявано от инж. Пеньо Ненов- Кмет на Община Бяла, наричана в договора ОБЩИНАТА. 
2. ……………………. с ЕИК/ЕГН …………………… с /административен/ адрес ………………………………………………………………………………………………….., представляван/а от ……………………………. 




n. ……………………. с ЕИК/ЕГН …………………… с /административен/ адрес ………………………………………………………………………………………………….., представляван/а от ………………………………………………………………………… 

Водени от намерението на Община Бяла да осигури алтернативна, чиста и достъпна „зелена“ енергия, чрез насърчаване използването на енергия от възобновяеми енергийни източници; целта й да привлече обществеността в това начинание чрез доброволно и открито участие в новосъздадена енергийна общност, като ефективен инструмент за съвместна работа на всички, които имат интерес за подобряване на средата, в която живеят; 

В съответствие с принципите на Директива (ЕС) 2019/944 на Европейския парламент и на Съвета от 5 юни 2019 година относно общите правила за вътрешния пазар на електроенергия и за изменение на Директива 2012/27/ЕС и Директива (ЕС) 2018/2001 на Европейския парламент и на Съвета от 11 декември 2018 година за насърчаване използването на енергия от възобновяеми източници и възможностите, които дава Законът за енергетиката и Законът за задълженията и договорите; 

Като взеха предвид опита на Община Бяла в проектиране и изграждане на ВЕИ, както и наличието на подходящи публични общински сгради, върху които могат да се разположат ВЕИ и произведена от тях енергия да бъде използвана за публични нужди; както и водени от стремежа за създаване и развиване дейността на енергийни общности на територията на общината чрез сдружаване; 

На основание чл. 357 и сл. от Закона за задълженията и договорите страните се споразумяха за следното:
ПРЕДМЕТ 
1. По силата на настоящият договор страните се споразумяват да си сътрудничат помежду си, като обединят усилия и ресурси за създаване на дружество по ЗЗД с наименование: ,,Енергийна общност Слънчева солидарност Бяла – Плувен басейн на ОУ „Отец Паисий“ (ЕО) със седалище и адрес на управление: гр. Бяла, ул. Ан. Премянов № 12.  
2. Настоящото споразумение има за предмет да уреди отношенията между страните по повод създаването и функционирането на ,,Енергийна общност Слънчева солидарност Бяла – Плувен басейн на ОУ „Отец Паисий“
Целта на енергийната общност е изграждане и функциониране на фотоволтаична централа (ФЕЦ) на сградата на ОУ „Отец Паисий“ – гр. Бяла с идентификатор 07598.303.184.1, разположена в ПИ с идентификатор 07598.303.184 – публична общинска собственост. Основните параметри на ФЕЦ са посочени на база предварителни разчети за мощност от 75 kWp.
3. За постигане на поставената цел ще бъде извършено: 
· разработване на окончателен бизнес модел;
· набиране на инвеститори в съответствие с окончателния бизнес модел;
· проектиране, доставка, монтаж и въвеждане в експлоатация (наричани „изграждане“) на фотоволтаична централа, въз основа на разработения окончателен бизнес модел, с набрани от съдружниците средства, в срок не по-дълъг от посочения в модела срок; 
· използване на произведената енергия за задоволяване на енергийните нужди на училище „Отец Паисий“ и/или други обекти – общинска или друга собственост;
· продажба на произведената излишна електроенергия;
· след анализ, доказващ икономическата целесъобразност: 
· при възможност поставяне на съоръжения (батерии) за съхранение на произведената енергия;
· присъединяване на други обекти, които да ползват произведената от ФЕЦ енергия;
· изграждане на зарядни съоръжения за електрически автомобили;
· финансиране на покупката и инсталирането на плаг-ин панели за енергийно бедни домакинства.
· сключване на договор за административно управление и счетоводни услуги; 
· сключване на договор с търговец на електрическа енергия за продажба на свободния пазар;
· застраховане на инсталацията за целия срок на функциониране на Енергийната общност. 
4. С настоящия договор се уреждат отношенията между страните и разпределението на конкретните дейности, права и задължения. Всяка страна, независимо от нейната правно-организационна форма, запазва своята организационна, икономическа и юридическа самостоятелност. 
5. [bookmark: _Hlk192172003]Под ,,Енергийна общност Слънчева солидарност Бяла – Плувен басейн на ОУ „Отец Паисий“  следва да се разбира съвкупността от всички страни взети заедно и действащи за постигане на целите на настоящото споразумение и в рамките на договореното по силата на това споразумение. 

ДЯЛ НА ФИНАНСОВО И РЕСУРСНО УЧАСТИЕ НА ЧЛЕНОВЕТЕ 
6. Участието на страните по настоящия договор се определя по следния начин: 
6.1. Енергийната общност съществува под формата на споразумение за сътрудничество, като за постигане на целите дейностите по т. 3 ще се осъществяват от община Бяла за сметка на Енергийната общност. 
6.2. Община Бяла участва чрез:
- изготвяне на предварителни и окончателни разчети за бизнес модел за функционирането на ЕО, за финансови модели приходи/ разходи и за възвръщаемост на инвестицията;
- терен общинска собственост (сградата на училище „Отец Паисий“) за реализиране на инсталацията;
- финансово и административно управление на ЕО;
- поддръжка и експлоатация на реализираната инсталация за енергия от ВЕИ от свое име и за сметка на ЕО.
- парична вноска от 20 000 лева
6.3. Всяка от страните участва в ЕО чрез направената от нея парична вноска, съобразно Приложение 2, като минималната вноска е 500 лв., а максималната вноска е 5 000 лв. (с изключение на паричната вноска на Община Бяла)
6.4. Процентното участие на всеки от членовете в ЕО е съобразно направените парични вноски, описани в Приложение 2 и общата стойност на учредителната сума от 45000 лв. 
Сумите до окончателната стойност на инвестицията ще бъдат събрани след изготвяне на окончателен бизнес модел, съответно и процентното участие на всеки от членовете на ЕО ще бъде преизчислено.
7. Община Бяла управлява набраните средства в съответствие с целите на настоящото споразумение. Общината носи отговорност за тяхното разходване в съответствие с настоящото споразумение и действащото право.
8. Никоя от страните няма право едностранно да се разпорежда с придобитите активи в срока на функциониране на Енергийната общност.
9. През първите 3 години след въвеждане в експлоатация на изградената, с инвестициите на ЕО, ФЕЦ, енергията, ползвана за нуждите на училище „Отец Паисий“ и за другите общински обекти се заплаща по цена, определена по предварителните разчети на приложения бизнес модел. След изтичането на този срок цената се актуализира по посочения в предварителния бизнес модел подход, а именно: към прогнозираната от КЕВР цена на електроенергията, произведена от слънчева енергия, ще се добавят актуалните мрежови такси и ако получената стойност е с 20% по-висока от определената твърда цена за продажба, твърдата цена ще се актуализира до 20% под разчетената или се прави нов финансово-икономически анализ на стойността на енергията, с оглед отразяване на настъпили промени като например, но не само: цена на енергията на свободния пазар, инфлация, приемането на евро и други. 
10. Анализ на цената, на която се ползва енергията в общността, се прави на всеки три години и се приема от страните по реда, описан в настоящия договор. Промяна на цената може да се прави и на по-кратък срок, когато е в интерес на страните по договора. 
11. Община Бяла се задължава да сключи договор за продажба на излишната енергия и да осигури други обекти – общинска собственост, които да бъдат присъединени към ЕО като потребител.
12. С Решение № 27 от 21.07.2025 г. на Общински съвет, община Бяла участва за целите на ЕО и за срока на действие на дружеството с предоставяне на терен за изграждане на ФЕЦ. 
13. Придобитите активи са собственост на ЕО, която няма право да се разпорежда с тях в срока на функциониране на ЕО, освен ако няма изрично единодушно решение на всички участници в енергийната общност. След изтичане на договора за създаване на ЕО, собствеността на инсталацията ще бъде прехвърлена на на Община Бяла - първостепенния разпоредител с бюджет на ОУ „Отец Паисий“, за ползване до края на експлоатационния период на същата.

ВЛИЗАНЕ В СИЛА НА ДОГОВОРА
14. Договорът влиза в сила от датата на набирането на учредителния капитал в размер на  45 000 лв.  (четиридесет и пет хиляди лева) с ДДС, за което събитие община Бяла уведомява съдружниците на посочените от тях електронни пощи.
15. Срокът за реализиране на инвестицията е до 6 (шест) месеца след изготвяне на окончателен бизнес модел.
16. Срокът за функциониране на ЕО е 120 (сто и двадесет) месеца, или 10 (десет) години от изпълнението на инвестицията.

ПРАВА И ЗАДЪЛЖЕНИЯ НА СТРАНИТЕ 
17. Община Бяла ще съдейства институционално за реализиране на инвестицията, в това число за провеждане на съгласувателни процедури, издаване на разрешения, присъединяване към разпределителната мрежа и всички други действия за въвеждане на инсталацията в експлоатация. 
18. Всяка страна има право да участва при вземане на решения, които се отнасят до изпълнението на настоящия договор по предвидения в него ред.
19. Всяка страна участва в разпределението на печалбата и загубите съобразно своя дял, ограничен до размера на нейната инвестиция.
20. Всяка страна има право да получи своя дял от инвестицията на равни вноски за 10 годишния период  на действие на ЕО, при условията на предвидената доходност в окончателния бизнес модел.
21. Всяка страна е длъжна да предостави актуален и валиден адрес на електронна поща, чрез който ще се осъществява комуникацията, както и да актуализира същия в седемдневен срок от настъпване на промяната. В случай че не го актуализира, всяко изпратено съобщение се смята за получено, считано от датата на изпращането му, ако е изпратено на последния известен адрес на електронна поща. Съобщение, изпратено до посочения адрес, се смята за редовно връчено на страната, като от датата, следваща дата на изпращане на съобщението, започват да текат съответни срокове, посочени в настоящия договор или в самата комуникация.
22. Всяка страна е длъжна да посочи валидна банкова сметка на свое име, както и да актуализира същата в седемдневен срок от настъпване на промяна. 
УПРАВЛЕНИЕ НА ЕО 
23.  За постигане на целите, съдружниците се съгласяват, че управлението на дружеството ще се осъществява от лице, посочено от кмета на община Бяла за  Управител на ЕО.
24. Управителят има следните права и задължения: 
24.1. Да впише дружеството в регистър БУЛСТАТ; да разкрие банкова сметка за обслужването на ЕО, да извършва разходите от името на ЕО за целите на дружеството и въз основа на решение на събрание на съдружниците. 
24.2. Да представлява ЕО пред трети лица, желаещи да се включат в ЕО като консуматори на енергия. 
24.3. Да свиква и провежда събрания на съдружниците за вземане на решения и организира последващото им изпълнение. Управителят е длъжен да свика Общо събрание при искане от страна на минимум 20% от членовете на ЕО. 
25. Вземане на решения от страна на ЕО се извършва след проведено Общо събрание на съдружниците. 
25.1. Всеки съдружник има право на един глас независимо от размера на неговия дял; 
25.2. Събранието се смята за редовно независимо от присъстващите на него съдружници; 
25.3. Решенията се вземат с повече от 75 на сто от гласовете на присъстващите съдружници.
25.4. Събранията се провеждат присъствено и/или онлайн чрез видео конференция, гарантираща установяването на самоличността на участващите лица. Поканата за събранието се изпраща от управителя не по-късно от 10 работни дни преди датата на провеждане на събранието. Поканата се изпраща на посочените от лицата електронни пощи. 
25.5. При невъзможност за лично участие на съдружник в събранието, той може да бъде представляван от изрично писмено упълномощен негов представител. 
26. Управителят отговаря зя създаване на електронна страница/интернет група на общността, където да публикува ежемесечна информация за произведената, използвана, продадена енергия, информация за финансовите постъпления, както и всяка друга информация, касаеща членовете на общността. При изготвяне на ежемесечната информация управителят се ангажира да информира членовете на ЕО при настъпване на негативни тенденции, които могат да доведат до загуби. 
ПРИСЪЕДИНЯВАНЕ И НАПУСКАНЕ 
27. Към ЕО могат да се присъединяват нови членове - инвеститори, до набиране размера на инвестицията съгласно  окончателния финансов (бизнес) модел. 
28. След реализиране на инвестицията в ЕО могат да се присъединяват нови членове, ако отговарят на изискванията и при условията, посочени в настоящия договор и след решение на събрание на съдружниците, само като ползватели на произведената от ЕО енергия при условията на настоящия договор.
29. Член на ЕО не може да прехвърля на трети лица придобитите по силата на настоящия договор права и задължения, освен в случай на напускане на дружеството или при универсално правоприемство.
30. Всеки съдружник може да се откаже от договора по всяко време и да напусне дружеството, като подаде молба за това. В този случай за освобождаването му като съдружник не е необходимо решение на общото събрание на дружеството. При напускане на ЕО, Съдружникът има право да получи първоначалната вноска в срок до 3 години от прекратяване на участието си в дружеството. Вписването на промените след напускането се извършват от управителя на дружеството въз основа на постъпилата молба.
31. Включването на нов съдружник или разпределението на дела на напускащия съдружник между останалите съдружници в ЕО става с решение на събранието на съдружниците. 

ПРЕКРАТЯВАНЕ НА ЕО
32. Дружеството се прекратява при изтичане на срока, за който е учредено. Дружеството и общността могат да продължат да работят и след този срок с решение на членовете, като условията за ползване на терена на сградата на училище „Отец Паисий“ подлежат на предоговаряне с решение на общински съвет. 
33. При прекратяване на дружеството, неговите активи се прехвърлят на Община Бяла - първостепенния разпоредител с бюджет на ОУ „Отец Паисий“, за добросъвестно стопанисване до края на експлоатационния им срок. 

ДРУГИ РАЗПОРЕДБИ 
34. Всички официални съобщения, уведомления, както и цялата официална кореспонденция по този Договор ще се извършва в писмен вид и ще се изпраща на ответната страна чрез посочената електронна поща. 
35. Настоящият договор може да бъде изменян или допълван след решение на съдружниците.
36. Всички спорове между страните, възникнали във връзка с настоящия договор, ще се решават в дух на добра воля и чрез преговори между страните, а когато това стане невъзможно, съдебни спорове ще се разглеждат пред компетентния съд на град Бяла или гр. Варна, съобразно правилата на родовата подсъдност. 
37. Страните се задължават предоставените лични данни да бъдат използвани единствено и само за целите на настоящия договор и да се обработват, съхраняват и предоставят само и единствено по реда, предвиден в Регламент (ЕС) 2016/679. 

Настоящият договор се подписа в един оригинал, като на страните на ЕО се предоставят заверени копия от него на посочения от тях електронен адрес. 
Приложения: 
1. Приложение 1 – Предварителни разчети на бизнес план
2. Приложение 2 – Процентно участие съобразно учредителния капитал

СТРАНА 1: 
ОБЩИНА БЯЛА   
БУЛСТАТ 000093435
гр. Бяла, област Варна, ул. "Андрей Премянов" №  29

ПОДПИС

инж. Пеньо Ненов
Кмет на община Бяла


СТРАНА 2: 
СТРАНА 3: 


ПРИЛОЖЕНИЕ №1 
БИЗНЕС МОДЕЛ
за създаване на ЕНЕРГИЙНА ОБЩНОСТ СЛЪНЧЕВА СОЛИДАРНОСТ БЯЛА – ПЛУВЕН БАСЕЙН НА ОУ „ОТЕЦ ПАИСИЙ“ 

Въведение: Създаването на ЕНЕРГИЙНА ОБЩНОСТ СЛЪНЧЕВА СОЛИДАРНОСТ БЯЛА – ПЛУВЕН БАСЕЙН НА ОУ „ОТЕЦ ПАИСИЙ“  (ЕОСС) е в изпълнение на Инвестиционна концепция „Повишаване на енергийната ефективност чрез публично-частно партньорство в Община Бяла“ 
Правно-организационната форма на ЕОСС е гражданско дружество по Закона за задълженията и договорите, което е допустима правна форма за създаване на Гражданска енергийна общност (ГЕО), както от гледна точка на Закона за енергетиката, така и от гледна точка на Закона за местното самоуправление и местната администрация (ЗМСМА), с оглед на участието на общината в него.

Цел на ЕОСС:  Основната цел на Дружеството е изграждане и функциониране на фотоволтаична централа (ФЕЦ) на сградата на ОУ „Отец Паисий“ – гр. Бяла с идентификатор 07598.303.184.1, разположена в ПИ с идентификатор 07598.303.184 –публична общинска собственост. Произведената енергия ще бъде използвана основно за нуждите на плувния басейн, като чрез това община Бяла се стреми да възобнови целогодишното ползване на басейна от ученици и граждани

Поетапни дейности за постигане на целта:
Първи етап – приключен:
·  предварителни разчети за целите на предварителен бизнес модел;
· Покана за набиране на инвеститори и първоначален капитал на ЕОСС и регистриране на ГЕО като дружество по Закона за задълженията и договорите, с вписване в Регистър Булстат на Агенция по вписванията. 
Втори етап –кандидатстване по отворена схема за финансиране със срок 30 септември 2025г. Дейностите включват:
· [bookmark: _Hlk202950010]разработване на окончателен бизнес модел;
· след анализ, доказващ икономическата целесъобразност: 
· при възможност, включване на съоръжения (батерии) за съхранение на произведената енергия;
· присъединяване на други общински обекти които да  ползват  произведената от ФЕЦ енергия;
· изграждане на зарядни съоръжения за електрически автомобили;
· финансиране на покупката и инсталирането на плаг-ин панели за енергийно бедни домакинства.
· допълнително набиране на инвеститори в съответствие с окончателния бизнес модел;
· проектиране, доставка, монтаж и въвеждане в експлоатация (наричани „изграждане“) на фотоволтаична централа, въз основа на разработения окончателен бизнес модел, с набрани от съдружниците средства, в срок не по-дълъг от посочения в модела срок;
Трети етап – прилагане на бизнес модела
· [bookmark: _Hlk202969886]използване на произведената енергия за задоволяване на енергийните нужди на училище „Отец Паисий“ и/или други обекти – общинска или друга собственост;
· продажба на произведената излишна електроенергия;
· сключване на договор за административно управление и счетоводни услуги; 
· сключване на договор с търговец на електрическа енергия за продажба на свободния пазар;
· застраховане на инсталацията за целия срок на функциониране на ЕО.

Основни предварителни технически параметри на ФЕЦ:  инсталирана електрическа мощност от 75 kWp, съобразена с консумацията на училище “Отец Паисий“ и възможността за захранване с електрическа енергия на басейна в училището, и други общински обекти.

Размер на инвестицията:
· по пазарно-експертна оценка 90 000 лева с ДДС, от които 50% или 45 000 лева учредителен капитал;
· мощността, съответно размерът на инвестицията ще бъдат предмет на  окончателния бизнес модел,  в резултат от което е възможно да претърпят промяна.

Предварителен финансов анализ
Моделът на работа на ЕОСС се основава на групово набиране на средства от инвеститори физически и/или юридически лица, като възвращаемостта на инвестицията ще се извърши на равни дялове ежегодно в период от 10 години. Очакваната инвестиционна надбавка при изпълнение на бизнес плана е 30% или годишната доходност ще бъде 3%.
Разходите за създаване и работа на ЕО се разделят на:
· капиталови – разходи за проектиране и изграждане на фотоволтаична централа с мощност 75 kWp;;
· оперативни – разходи за експлоатация и поддръжка, застраховки, счетоводно обслужване, банкови, и други такси и разходи свързани с обслужване на инсталацията;
· разходи за изплащане на инвестицията. 
Приходите на ЕОСС се сформират от:
· приходи от продажба на електрическата енергия за използване на място в училище „Отец Паисий“;
· приходи от продажба на електрическата енергия на обекти от общността или на друг краен ползвател.
[bookmark: _Hlk202959953]Стойността на първоначалната инвестиция е оценена на 90 000 лв. с ДДС, като в тази сума са включени разходите за проектиране, издаване на разрешителни, инсталиране и въвеждане в експлоатация на ФЕЦ. Произведената електрическа енергия се оценява на 78 600 кWh/год., които  ще се продават на място на училище „Отец Паисий“. 
Експлоатационните разходи са определени въз основа на опита от дейността на други енергийни общности в България. Разходите по изплащане на инвестицията са заложени като равни годишни суми за 10 годишен период,т.е. при участие с 1000 лева, сумата с натрупване в края на периода, която се очаква да получи инвеститора ще бъде 1300 лева, което на годишна база се равнява на 3% доходност на инвестицията .
Приходите са пресметнати въз основа на цена за ползване на енергията на място от 21 ст./кWh с ДДС.

	Вид разход
	Сума, лв. с ДДС на година

	Експлоатационни разходи
	4 806

	Разходи по изплащане на инвестицията и доходност
	11 700

	Общо разход
	16 506

	Вид приход
	 

	Приходи от енергия за потребление на място
	16 506

	Общо приходи
	16 506



Твърдата цена за продажба на електрическа енергия от ЕО на училище „Отец Паисий“ е 21 стотинки за kWh с ДДС, но може да претърпи промяна в зависимост от окончателния размер на инвестицията. Тази цена не включва мрежови услуги, тъй като енергията се ползва на място. Цената е почти наполовина по-ниска от средната цена на електроенергията, която заплаща училището на доставчика на енергия (по данни за периода август 2023 – юли 2024).

Допълнителни ползи
За училището: 
· Преди всичко намаляване разходите за енергия, по-голяма независимост от колебанията на енергийните цени на пазара и  повече предвидимост на бюджетните разходи.
Нeфинaнcoвитe пoлзи ca даже пo-вaжни: 
· Повишаване осведомеността и знанията на учениците за производството на ток от възобновяеми източници, просюмърство и зелени политики като цяло. 
· С yчacтиeтo cи в oбщнocттa yчим дeцaтa ни, дoĸaзвaмe, чe нeщaтa мoгaт дa ce cлyчвaт и в Бългapия, дoпpинacямe зa нaлaгaнeтo пo-ycтoйчиви пpaĸтиĸи, дaвaмe личeн пpимep ĸaĸ мoжeм дa cмe aĸтивни в oпaзвaнeтo нa oĸoлнaтa cpeдa и помагаме за едно по-зелено бъдеще.
· Най-важното  насърчаваме родители и деца да бъдат активни участници и заангажирани граждани в собствения им екологичен живот и зелено бъдеще.
Ролята на общината
· Инициатор и основен фактор в подкрепа на инициативата -  правни и др. аспекти -  енергийна ефективност, ЗОП,  предоставяне на информация на гражданите,  съдействие за организиране на информационни събития и  набиране на участници  енергийната общност, публичност на инициативата.
· Ангажираност за изпълнение на инициативата, включително управление на ЕО, комуникация и партньорство с трети страни във връзка с функционирането на ФЕЦ.
· Участие в енергийната общност, включително финансово.
· Натрупва опит за мултиплициране на практиката за други обекти – общинска собственост. 
· Доколкото проектът не се изпълнява с бюджетни средства, а привлича инвестиции от външни източници ще даде възможност на община Бяла да изпълни по-бързо, по-ефективно и ефикасно задължението си на публична институция до 2030 година да постави ФЕЦ на всички свои обекти, където е технически възможно и икономически обосновано.
· Пoзиционира се като лидep в зeлeнитe пoлитиĸи, на територията на СИР, като въвежда иновативно решение за социално-икономическите предизвикателства -  част от произведената енергия ще бъде използвана за захранване на сграда/сгради, предоставяща публични услуги, а допълнително ще се разгледа възможността  с част от приходите от продажбата на електроенергия да се финансирана покупката и инсталирането на плаг-ин панели за енергийно бедни домакинства.

Ползите за гражданите, които ще се включат в енергийната общност: 
Гpaждaнитe, ĸoитo peшaт дa ce вĸлючaт, щe пoлyчaт cигypнa възвpъщaeмocт нa инвecтициятa cи,  защото yчacтиeтo нa Oбщинaтa eлиминиpa pиcĸa oт нeпpeдвидeни зaгyби. 
Същевременно, трябва да е ясно, че от yчacтиe в eнepгийнa oбщнocт ниĸoй нe e зaбoгaтял и нямa дa зaбoгaтee, нe e тoвa идeятa нa eнepгийнитe oбщнocти. Ще се натрупа опит, който ще е изключително полезен след либерализацията на пазара за битови потребители, когато cпoдeлянето на  eфeĸтивнo пpoизвeдeнaтa eнepгия мeждy yчacтницитe в eнepгийнитe oбщнocти ще стане важна финансова необходимост.

Подкрепа за енергийно бедни домакинства
В окончателни бизнес модел ще се разработи и вариант за ползване на част от приходите на ЕОСС за финансиране на покупката и инсталирането на плаг-ин панели за енергийно бедни домакинства, което ще допринесе за намаляване на енергийната бедност в региона.



ПРИЛОЖЕНИЕ №2 

	 Член на ЕО (физическо или юридическо лице)

	Парична вноска/ процентно участие
	Внесена сума в лв

	
	
	

	2. ……………….
	………..
	……….

	3. ……………….
	
	

	…..
	
	

	N ……………….
	………..
	……….

